Diane Ashurst

## Diane Hopkins

**Gwraig Dai Ashurst. Cyn-wraig Reg Harries a Graham Francis. Mam Jason ag Emma Francis.**

#### **Cyhuddiad Emma**

Yn mis Ionawr 1998 cyhuddodd Emma Francis, merch Diane Reg Harries o'i chyffwrdd yn anweddus mewn pwll nofio ar ôl iddo daro i mewn iddi ar gamgymeriad. Roedd y cyhuddiad yn un difrifol a chafodd Reg ei arestio gan Gill Morgan a Inspector Gwenda Roberts.

Yn naturiol, 'roedd Diane am waed Reg ac roedd yn disgwyl amdano y tu allan i'r swyddfa heddlu pan gafodd ei ryddhau ar fechnïaeth. Roedd yn benderfynol o wneud i Reg dalu am ei drosedd ac ymosododd arno.

Dros amser datblygodd y casineb yn gyfeillgarwch wrth i'r gwir am Emma a'i chyffuriau ddod i'r amlwg.

Bachodd Diane ar y cyfle i wella'i statws a datblygu yn rhamantus wnaeth perthynas Reg a Diane. Bu yntau'n gefn iddi yn arbennig wrth i Emma redeg i ffwrdd o gartre.

Aeth bywyd cyfforddus newydd Diane yn fwy cymhleth wrth i'w chyn-wr, Graham Francis, ddychwelyd i'w bywyd. 'Roedd Graham yn awyddus i ail afael yn y berthynas ond ceisiodd Diane ei gorau i aros yn ffyddlon i Reg.

Y noson cyn iddi briodi Reg, ym Mai 1999, cysgodd Diane gyda Graham. Drwy lwc iddi, hi faddeuodd Reg y cwbwl ond dirywio'n raddol wnaeth eu perthynas wrth i Diane gamfihafio.

Roedd sgandal mawr yn y pentre pan ddarganfyddodd Emma bod Diane wedi bod yn cysgu gyda Steffan Humphries, tad ei phlentyn. Pan anwyd Hannah bu Diane a Steffan yn brwydro i gael gwarchodaeth ohoni ond colli fu eu hanes.

Wedi ysgariad Diane a Reg, bu i Diane edrych ar ol tafarn Y Deri Arms tra'r oedd Kath Jones yn Sbaen.

Ar ôl difrod y llifogydd yn y Deri yn Hydref 2001, ceisiodd dwyllo ei chydweithwyr gyda chynnig yswiriant ffug.

Wedi'r Deri, bu iddi weithio yn y fferyllfa hefo Dr Geraint Stephens ond cafodd ei diswyddo ganddo gan ei bod yn amau ei fod yn rhoi cyffuriau i'w gariad Stella Coslett (gafwyd hyd iddi'n ddiweddarach yn farw).

Mi fu hi'n help i gael arestio Geraint wedi iddo geisio'i lladd hi, Rhian Haf Harries a Karen Parry wrth geisio rhoi'r ty ar dan.

Roedd Diane yn caru gyda Derek Jones pan ddechreuodd ei pherthynas hi a Dai Ashurst. Torrodd galon Derek, a chwalodd priodas Dai a Sabrina yn sgil yr affêr hefyd. Ond, am y tro cyntaf erioed, llwyddwyd i doddi calon Diane, ac er gwaethaf eu ffraeo di-baid, mae hi a Dai yn deall ei gilydd i'r dim.

Sefydlodd Dai a Diane gwmni adeiladu a glanhau ABD gyda Brandon Monk, ac ar of i Brandon farw yn y tan yn ei fflat, gwerthwyd ei siar i'r dyn busnes Jim Probert. Er bod pethau'n danllyd rhwng Dai a Jim weithiau, roedd APD yn gwmni digon liewyrchus.

Roedd Dai a Diane yn byw'n weddol gytŷn ym Mryntirion, er bod rhywbeth yn corddi'r dyfroedd byth a hefyd. Redd Dai'n aelod brwdfrydig o bwyllgor y clwb rygbi ac yn ddyn traddodiadol lawn, ond caiff Diane y gorau arno'n gyson. Serch hynny, cafodd hi ei brifo i'r byw pan ddaliodd hi Dai a Shirley'n cusanu ar y soffa adeg y Nadolig 2013.

Arweiniodd straen y sefyllfa at broblemau iechyd y galon i Dai, a digon simsan fu hapusrwydd yr aelwyd ers hynny.

### **Dychwelyd o Awstralia**

Ar ddiwrnod Nadolig 2022 dychwelodd Dai a **Diane** i Gwmderi, er mawr sioc i'w teuluoedd. Roedd y cwpwl wedi trefnu e'u hymweliad fel syrpreis gyda help Anita Pierce.

Wrth i Diane sôn wrth Anita y bydd disgwyl iddi gychwyn talu rhent er mwyn parhau i aros yn Bryntirion daeth i'r amlwg bod Anita eisoes wedi bod yn talu rhent i Jason Francis ond bod yntau wedi bod yn gyrru'r arian i'w gyn wraig Sara Francis yn Awstralia, darganfyddiad achosodd ffrae gyda Kelly Evans.

Er bod Dai wedi cymryd at fywyd yn Awstralia ac yn edrych ymlaen at ddychwelyd cyn gynted â phosib cyfaddefodd Diane ei bod hi wedi bod yn unig yno. Roedd dychwelyd i Gwmderi wedi cadarnhau iddi ei bod eisio aros yn y pentref yn barhaol.

Yn dilyn dyweddïad Kelly Evans a Jason Francis darganfuwyd Diane yr esgus perffaith i gael gohirio dychwelyd i Awstralia er mawr annifyrrwch i Dai.